Nafarroako Parlamentuko Mahaiak, 2018ko apirilaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, 2017-2018 ikasturtetik 2020-2021 ikasturtera bitarteko eskola-garraioaren lizitazioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko apirilaren 16an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hauek aurkezten ditu, Hezkuntza Departamentuak idatziz erantzun ditzan:

- Nafarroako Kontratu Publikoen Administrazio Auzitegiak bigarrenez deuseztatu du 2017-2018 ikasturtetik 2020-2021 ikasturtera bitarteko eskola-garraioaren lizitazioa. Zertan da lizitazio hori?

- Zertan oinarrituta deuseztatu da lizitazioa?

- Auzitegiak lehenago beste inoiz deuseztatutako arrazoi berarengatik deuseztatu al du orain lizitazioa?

- Departamentuak zer epe darabil lizitazioa berriro egiteko?

- Zer aldaketa zehatz eginen ditu?

Corellan, 2018ko apirilaren 12an

Foru parlamentaria: Alberto Catalán Higueras